Document ID: /roh_data/filtered/fineweb-2-filterrobots_roh.jsonl.gz/56755

Quest'iniziativa vul scriver e garantir il secret bancar en la constituziun. La pretensiun va dentant memia lunsch, era per politichers burgais. Ina cuntraproposta da la PCD chatta ussa sustegn, era da vart da la PPS.
La PCD ha lantschà l'idea en la cumissiun d'economia dal Cussegl naziunal. Ella propona da francar il secret bancar en la constituziun, da definir el dentant main strict che l'iniziativa.
La PCD è sa discurrida cun ils iniziants ed il cusseglier naziunal da la PPS Thomas Matter, il bab da l'iniziativa, è avert per ina cuntraproposta.
La cumissiun per economia e taxas vul discutar sur quest'iniziativa. En sasez ha ella gia tractà l'iniziativa - quai però anc en sia veglia constellaziun avant las elecziuns. L'avrigl vegn ella probabel a formular en detagl la cuntraproposta.
RR novitads 8:00